อุตุฯ เตือนไทยตอนบน 7-9 ก.พ เจอฝนฟ้าคะนอง ก่อนอุณหภูมิลด กทม.ปริมณฑล รับผลกระทบด้วย
กรมอุตุนิยมวิทยา ประกาศเตือนไทยตอนบน 7-9 ก.พ เจอฝนฟ้าคะนอง ก่อนอุณหภูมิลด กทม.ปริมณฑล รับผลกระทบด้วย
กรมอุตุนิยมวิทยา ประกาศเตือนไทยตอนบน 7-9 ก.พ เจอฝนฟ้าคะนอง ก่อนอุณหภูมิลด กทม.ปริมณฑล รับผลกระทบด้วย
5 ก.พ. 2564

กรมอุตุนิยมวิทยา ประกาศเตือน พายุฝนฟ้าคะนองและลมกระโชกแรงบริเวณประเทศไทยตอนบน ระบุว่า ในช่วงวันที่ 7- 9 กุมภาพันธ์ 2564 ประเทศไทยตอนบนจะมีพายุฝนฟ้าคะนองกับมีลมกระโชกแรง และมีลูกเห็บตกบางพื้นที่ในภาคเหนือและภาคตะวันออกเฉียงเหนือ หลังจากนั้นอุณภูมิจะลดลง 4-6 องศาเซลเซียส
โดยพายุฝนฟ้าคะนอง จะเริ่มมีผลกระทบในภาคเหนือวันที่ 7 กุมภาพันธ์ 2564 ส่วนภาคตะวันออกเฉียงเหนือ ภาคกลาง ภาคตะวันออก รวมทั้งกรุงเทพมหานครและปริมณฑล มีผลกระทบวันที่ 8-9 กุมภาพันธ์ 2564 ขอให้ประชาชนในบริเวณดังกล่าวระวังอันตรายจากพายุฝนฟ้าคะนองที่จะเกิดขึ้น โดยหลีกเลี่ยงการอยู่ในที่โล่งแจ้ง ใต้ต้นไม้ใหญ่ และป้ายโฆษณาที่ไม่แข็งแรง รวมถึงระวังอันตรายจากฟ้าผ่า สำหรับเกษตรกรควรเตรียมการป้องกันและระวังความเสียหายที่จะเกิดต่อผลผลิตทางการเกษตรไว้ด้วย
ทั้งนี้ เนื่องจากจะมีคลื่นกระแสลมฝ่ายตะวันตก เคลื่อนผ่านภาคเหนือและภาคตะวันออกเฉียงเหนือตอนบน ในขณะที่มีลมใต้และลมตะวันออกเฉียงใต้ พัดนำความชื้นจากอ่าวไทยและทะเลจีนใต้ เข้ามาปกคลุมภาคตะวันออกเฉียงเหนือตอนล่าง ภาคกลาง ภาคตะวันออก รวมทั้งกรุงเทพมหานครและปริมณฑล